  Майя Бывальцева Глазкарысь В. Г. Короленко нимо пединститутлэн дышетон юртъёсаз пырон азьын температураез мертан асэрказ мынэ, отын нимысьтыз тӥрлык пуктӥзы. Со сярысь дышетсконнилэн «ВКонтакте» мерлыко вотэсысь огиназ ивортӥзы. Азьвыл температураез вахтаын охранник мерта вал. Табере нимысьтыз сӧзнэт – тепловизионной IP-камераос, соос юртэ пырись вань адямиослэсь температуразэс пусйыса видео гожто. Ӧсэтӥ огдыре трос адями пыре ке но, тӥрлык ваньзылэсь температуразэс ӝог но шонер чакланы быгатэ. Озьы пырон азьын калык уг тымиськы ни. Со сяна, тепловизор кыдёкысен эскере, табере охранникъёслы матэктоно ӧвӧл ни, озьы через паланы луонлык кулэсме. Камераысь сётэтъёс вахтаысь мониторлэн экраназ пото. Адямилэн температураез бадӟым ке, соку ик горд тыл ӝуатӥське, висись муртэ юртэ пырыны уз лэзе. Озьы ик дышетсконнилэн огиназ ивортэмын, институтын 70 процентлэсь тросэз ужасьёс коронавируслэсь прививка пуктӥзы ни шуыса. Студентъёс пӧлын но вакцинациез ортчемъёслэн лыдзы 70 процентлы матэктэ. Тодэ вайытом, 20-тӥ коньывуонлы Удмуртиын коронавирусэн черлан 378 выль учыръёсты пусйизы. Тегъёс: Тазалык Удмуртия коронавирус Глазкар ГГПИ Технологиос  